Information til lokalgrupperne om igangsætning af prøvehandling for udlevering af ortoser til børn med cerebral parese

I dette dokument beskrives, hvad lokalgruppen skal gøre i forbindelse med prøvehandlingen.

Klyngerne nedsætter en lokal gruppe omkring hver af de fire Børne- og Ungeafdelinger. Klyngerne informerer sekretariatet om, hvem der deltager i lokalgrupperne.

Lokalgrupperne består af 2 repræsentanter fra Børn og Unge afdelingen (1 ledelsesrepræsentant og en læge), den regionale CPOP koordinator samt 1 repræsentant fra hver kommune (kommunerne udpeger i fællesskab en blanding af kommunal CPOP koordinator trænende terapeut og repræsentant fra myndighedsafdelingen), der er optageområde for den pågældende børne- ungeafdeling.

Grupperne mødes ved opstart af prøvehandlingen, og når de har haft de første 2-3 møder i det tværsektorielle CPOP team. Grupperne mødes efterfølgende ved behov. Hospitalet indkalder til møderne.

Der nedsættes følgende lokalgrupper:

* Lokalgruppe Gødstrup: Regionshospitalet Gødstrup samt Herning, Holstebro, Ikast-Brande, Lemvig, Ringkøbing-Skjern og Struer kommuner
* Lokalgruppe Midt: Hospitalsenhed Midt samt Silkeborg, Skive og Viborg kommuner
* Lokalgruppe Randers: Regionshospitalet Randers samt Favrskov, Norddjurs, Randers og Syddjurs kommuner
* Lokalgruppe Øst: Aarhus Universitetshospital samt Hedensted, Horsens, Odder, Samsø, Skanderborg og Aarhus kommuner

Lokalgrupperne har ansvaret for at igangsætte og drive prøvehandlingen lokalt.

Lokalgrupperne har til opgave:

* At planlægge opstart af prøvehandlingen i klyngen – herunder informere relevante medarbejdere
* At sikre, at medarbejderne i det tværsektorielle CPOP team løbende:
	+ Udfylder og journaliserer afdækningsskemaet for udlevering af ortoser (vedlagt)
	+ Udfylder og journaliserer afdækningsskemaet for udlevering af ståstøttestativer (eftersendes)
* At udfylde skema med oversigt over de samlede udgifter til ortoser, udleveret i prøvehandlingen (vedlagt). Skemaet udfyldes, når prøvehandlingen er afsluttet
* At udfylde skema med oversigt over de samlede udgifter til ståstøttestativer, udleveret i prøvehandlingen (eftersendes). Skemaet udfyldes, når prøvehandlingen er afsluttet
* At aflevere ovenstående registreringer til Sekretariatet for prøvehandlingen (Charlotte Jensen, chajes@rm.dk)
* At sikre, at der løbende udveksles erfaringer om prøvehandlingen og følges op på observationspunkterne
* At følge prøvehandlingen lokalt:
	+ At justere prøvehandlingen løbende, hvis der er elementer i prøvehandlingen, som ikke fungerer hensigtsmæssigt (fx det tværfaglige samarbejde og roller i CPOP teamet)
	+ At kontakte Arbejdsgruppen bag prøvehandlingen, hvis der er behov for at ændre i prøvehandlingen, eller hvis der opstår udfordringer med prøvehandlingen (henvendelse rettes til Charlotte Jensen, chajes@rm.dk)
	+ At registrere eventuelle udfordringer i samarbejdet mellem hospital og kommune i forbindelse med, at hospitalet skal ordinere en ortose, samt beskrive hvad udfordringerne i givet fald bestod i, og hvordan de blev håndteret

For at skyde prøvehandlingen i gang, inviteres medlemmerne af lokalgrupperne til et virtuelt kick-off møde, som afholdes **den 28. august kl. 12.30 – 14.00**. Deltagelse sker ved at kalde op til meet.rm13@rooms.rm.dk. Kald op via hjemmesiden <https://rooms.rm.dk/webapp2/home> .